Έρικ Β΄ της Δανίας

Επανάσταση εναντίον του θείου του Νιλς

Ο ετεροθαλής αδελφός του Κνούτος Λαβάρντ του έδωσε την διοίκηση μερικών μεγάλων νησιών της Δανίας όπως το Λόλλαντ και το Φάλστερ,  όταν ο Λαβάρντ δολοφονήθηκε από τον Μάγκνους Α΄ της Σουηδίας γιο του βασιλιά Νιλς (1131) επαναστάτησε μαζί με τον ετεροθαλή αδελφό του Χάραλντ Κέσζα εναντίον του θείου του,  εξελέγη από το τοπικό Κοινοβούλιο της Σκανίας αντιβασιλιάς (1131) κάτι που ανάγκασε τον Χάραλντ Κέσζα να αλλάξει από ζήλεια την συμμαχία του και να υποστηρίξει τον θείο του βασιλιά Νιλς. Ο στρατός του Έρικ έχασε πολλές μάχες τον πρώτο χρόνο από τον στρατό του βασιλιά Νιλς (1131) όπως οι ήττες στην Γιουτλάνδη και στην Σγιέλαν, αναγκάστηκε να δραπετεύσει στην Σκανία γι'αυτό πήρε το παρατσούκλι Λαγοπόδαρος,  απελπισμένος έσπευσε να ζητήσει βοήθεια απο τον βασιλιά της Νορβηγίας Μάγκνους Δ΄ και από τον Γερμανό αυτοκράτορα Λοθάριο Γ΄. Επιστρέφοντας στην Σκανία ο αρχιεπίσκοπος Άσσερ του Λουντ δήλωσε ότι τον υποστηρίζει αλλά και ο Γερμανός αυτοκράτορας απρόσμενα δέχθηκε το αίτημα του να τον στηρίξει, νίκησε τον βασιλιά Νιλς με την βοήθεια Γερμανών μισθοφόρων στην μάχη του Φότεβικ στην Σκανία (1134) στην οποία σκοτώθηκε ο γιος του βασιλιά Μάγκνους ενώ σύντομα δολοφονήθηκε και ο ίδιος ο Νιλς στο Σλέσβιχ.

Νέος βασιλιάς της Δανίας μετά την ανατροπή και την δολοφονία του θείου του Νιλς

Ο Έρικ Β΄ ανακηρύχθηκε νέος βασιλιάς της Δανίας από το κοινοβούλιο της Σκανίας μεταφέροντας την πρωτεύουσα του βασιλείου του στο Λουντ, τότε αντικαταστάθηκε το παλιό του προσωνύμιο Λαγοπόδαρος με το νέο του προσωνύμιο Αλησμόνητος. Ο Χάραλντ Κέσζα επέστρεψε στην Δανία και αυτοανακηρύχθηκε βασιλιάς στο Σλέσβιχ αλλά ο Έρικ Β΄ σκότωσε τον ίδιο και όλους τους γιους του μόνο ο Όλαφ Χάραλντσεν κατόρθωσε να δραπετεύσει.  Στην συνέχεια προσπάθησε να ισχυροποιήσει την εξουσία του παρέχοντας τίτλους και προνόμια στους οπαδούς του, ο ανιψιός του Άσσερ ανακηρύχθηκε επίσκοπος του Ρότσιλντ με το όνομα Εσκίρ, έκανε σημαντικές προσπάθειες για την αγιοποίηση του βασιλιά της Δανίας Κνούτου Δ΄ ως Αγίου Κνούτου εγκαθιστώντας ένα αβαείο στο Ρίνγκστον ενώ υπήρχαν πολλές αναφορές σχετικά με θαύματα γύρω από τον τάφο του. Ο Έρικ Β΄ προσπάθησε με κάθε μέσο να επιβάλει την θεία προέλευση της βασιλείας του ο Άγιος Κνούτος τελικά αγιοποιήθηκε (1170).  Ο Έρικ έμεινε γνωστός για την μεγάλη του σκληρότητα απέναντι στους εχθρούς του, το καλοκαίρι του 1136 ανέλαβε Σταυροφορία απέναντι στους παγανιστές λαούς της Βαλτικής πολιόρκησε το παγανιστικό νησί Ρύγκεν και την πρωτεύουσα του Αρκόνα,  διέταξε τότε τους άντρες του να σκάψουν ένα κανάλι ανάμεσα στην πόλη με το υπόλοιπο του νησιού με το οποίο κατόρθωσε να διακόψει την ύδρευση της Αρκόνα και οι κάτοικοι αναγκάστηκαν να παραδοθούν. Το 1135 λίγο πριν την εκστρατεία του στο Ρύγκεν νίκησε σε ναυμαχία τους Σλάβους οι οποίοι υπό τον δούκα Ράτιμπορ είχαν λεηλατήσει την Ρόσκιλντ, έκανε ανεπιτυχή εκστρατεία στην Νορβηγία με στόχο να κάψει το Όσλο ενώ όταν έμαθε ότι ο επίσκοπος Εσκίλ ξεσήκωνε τους ευγενείς της Σγιέλαν εναντίον του επέστρεψε και του επέβαλε μεγάλο πρόστιμο.

Δολοφονία του Έρικ Β΄

Η μεγάλη αυταρχικότητα του Έρικ Β΄ και η σκληρότητα που έδειξε απέναντι στους αντιπάλους του είχε ως αποτέλεσμα την δολοφονία του στο Αρνεχόβεν από έναν τοπικό ευγενή τον Σόρτε Πλοβ κρατώντας κρυφά ένα δόρυ, όταν πληροφορήθηκε ότι ο βασιλιάς δεν φοράει ασπίδα κάτω από το χιτώνιο τον χτύπησε στο κατάλληλο σημείο και τον άφησε νεκρό. Ο ανιψιός του βασιλιά κινήθηκε με ένα ξίφος εναντίον του δολοφόνου αλλά ο Σόρτε Πλοβ του είπε να ηρεμήσει επειδή χάρη στην δολοφονία αυτή θα γίνει ο ίδιος βασιλιάς, ο ανιψιός του Έρικ διαδέχθηκε πραγματικά τον Έρικ Β΄ ως Έρικ Γ΄ της Δανίας και στον δολοφόνο χαρίστηκε η ζωή.  Η ταφή του βασιλιά της Δανίας Έρικ Β΄ έγινε στον καθεδρικό ναό του Ριμπ, ο Έρικ Β΄ είχε έναν νόθο γιο τον μετέπειτα βασιλιά Σβεν Γ΄ της Δανίας.